DIN EPISOADELE ANTERIOARE
Ca răsplată pentru curajul tău, te numesc comandantul a 1.000 de oameni!
David!
Suntem valoroși.
Așa am fost mereu.
Dacă crezi asta cu adevărat, ce ai cere?
Ți-o ofer pe frumoasa mea fiică în căsătorie.
Pe Mirab!
Mi-ai făcut de rușine fiica!
- Ai pângărit-o pe fiica lui? - Probabil.
Aleg să-mi alung fiul.
Se poate întoarce dacă își îndreaptă fapta.
Voi folosi magia întunecată.
El nu va schimba legea.
Poate va trebui s-o faci tu.
Doar noi doi vom supraviețui din familie.
Trebuie să mă încoronați.
- Asta să rămână între noi! - A trebuit să facem asta.
- Mare profet! - Trimite după familia lui Iesei!
Ce știu eu e o monedă care valorează mai mult decât aurul.
O să încep cu o întrebare…
Oamenii se pot schimba? Se pot ridica deasupra naturii lor?
Viața m-a învățat că trebuie să trecem prin foc.
Ne transformăm prin suferință.
Ascultați-mi povestea!
Ești Ișboșet.
Prinț al Israelului.
Alungat în En-Dor de familia sa.
Da?
Da.
Bun.
Vii?
Dacă vrei bani pentru mine, te voi dezamăgi.
Nu valorez nimic pentru tatăl meu.
Poate că eu te prețuiesc mai mult.
Vino, prietene!
Nu avem nevoie de conflict.
Nu sunt prietenul tău sau al zeilor tăi.
Vei învăța, cu timpul.
Fă ce ți se spune și nu te voi biciui!
Nu e o capcană.
Ia cât vrei!
Spune-mi, prințe!
Ai văzut vreodată un elefant?
Ce vrei de la mine?
Niște ființe imense, puternice.
Dar ușor de îmblânzit.
Când sunt tineri,
trebuie doar să-i legi de un stâlp cu o funie.
Oricât încearcă, nu pot scăpa.
Se opun, se zbat.
Dar, cu timpul, renunță.
Când crește, fiara imensă poate fi legată de același stâlp
cu o simplă ață.
Fiindcă se crede ce a fost învățată să creadă.
Puterea începe în minte, nu în trup.
Ce vrei de la mine?
Vei suferi până când înțelegi cine ești de fapt.
Nu mai pot.
Voi face orice.
Te implor!
Dezleagă-l!
Nu mai e o amenințare.
Stai jos!
Bea!
De ce te înduri de mine?
Asemenea elefantului, Ișboșet,
ai încetat să te mai opui frânghiei care te ținea legat.
Ai devenit docil,
ai lăsat oameni mai prejoși să-ți decidă soarta.
Dar acum,
e timpul să-ți alegi calea.
Să decizi singur.
Sunt loial dinastiei tatălui meu, Saul, fiul lui Chiș.
Nu sunt sluga nimănui.
N-am fost înfrânt.
Mi-am ucis temnicerii, i-am eliberat pe ceilalți prizonieri
și, împreună, am evadat.
O poveste pe cinste, Ișboșet.
Am trecut prin foc, tată.
Nu-ți par schimbat?
Un om dovedește cine e prin faptele sale, nu prin cuvinte.
Atunci, permite-mi să-ți câștig încrederea, prin onestie!
Înainte să te întorci victorios, am fost încoronat de mama.
Am crezut că ai fost înfrânt și ucis,
că cineva trebuia să se impună, să conducă poporul rămas,
iar eu asta am făcut.
- Ai profitat. - Mi-am protejat regina și moștenirea.
Dar niciunul dintre voi nu mi-a vorbit despre asta până acum.
Crezi că n-am auzit zvonuri despre încoronarea ta?
Nu există secrete pe care timpul să nu le trădeze.
Mama ți-ar fi spus odată.
Dar eu îți spun acum.
Am greșit mai mult în viața mea decât vreau să recunosc,
dar îți promit, vreau să le îndrept pe toate.
Cum așa?
Femeia pe care am pângărit-o, pentru care am fost alungat…
O voi lua de soție…
cum poruncește Legea lui Moise.
Ca să ușurez povara familiei și a regatului,
pentru a te slăvi,
regele meu!
CASA LUI DAVID
FORTĂREAȚA GHIBEEI CAPITOLIUL ISRAELULUI
David?
David!
Îmi pare rău.
Nu știu de ce a făcut asta.
Tatăl meu este…
Știu.
Nu știu ce să facem.
Știu. Dar nu putem renunța.
Ce citești?
Povestea lui Iosif.
Îmi place.
Vrei să mi-o citești?
Da.
„Iosif le-a zis:
«Nu vă temeți!
Sunt în locul lui Dumnezeu?
Ați vrut să-mi faceți rău.
Dar Domnul a schimbat asta»”.
„«Ca să împlinească ce se vede azi»”.
E frumos.
Aceste cuvinte îmi dau speranță.
Speranța…
ar fi binevenită acum.
- Ai vorbit cu Mirab? - Încă nu.
Trebuie să vorbesc cu tatăl meu,
dar știu exact cum va decurge.
Lasă-mă pe mine!
Nu-l cunoști ca mine, David. E încăpățânat.
Nu ascultă.
De ce trebuie să fie așa de dificil?
Nu. O să găsim noi o cale.
Parcă lumea s-ar fi aliat împotriva noastră.
Ne împing să înotăm contra curentului.
Ascultă!
O să înotăm mai departe.
Sau, mai bine, o să schimbăm direcția apei.
Mical, Domnul m-a ajutat să înving un uriaș.
Mă va ajuta să vorbesc cu tatăl tău.
Pe tata nu-l vei convinge ușor.
Grăiește, Abner!
Samuel a evadat din oraș.
O fi primit ajutor din afara zidurilor.
L-am întemnițat pe Samuel?
Ca să-și aducă aminte cum a fost odinioară, da.
Iscoadele mele îl caută.
Orice acțiune vădită ar avea consecințe.
Poporul îl venerează.
Îl venerez și eu.
Bătrânul șarpe se va ascunde în iarbă și va aștepta momentul.
Sigur va veni la Tabernacul.
Și acolo, îmi va pupa inelul.
Dacă refuză?
Nu.
Nu-i poți face rău lui Samuel, tată.
Oamenii s-ar revolta.
Regele meu!
Nu e momentul, David.
Ce te tulbură? Vino!
E o greșeală.
Nu mă pot însura cu Mirab, Mical e cea pe care o iubesc.
Ea vrea să fim împreună.
Dorințele sale contează.
- Iar alegerea mea e… - „Alegerea”?
Bine, acum pleacă!
Nu, Abner.
Îți spun eu ceva despre alegeri.
Oamenii merg în război și mor dacă asta le poruncesc.
Dacă nu-mi hrănesc poporul, moare de foame.
Trăiesc liberi sau în sclavie, depinde cum decid eu.
Nimeni nu îndrăznește să se îndoiască de înțelepciunea acțiunilor mele.
Ție cine ți-a dat dreptul?
Îți cer să te răzgândești.
Să mă răzgândesc?
Bun. Ajunge!
Recunoștința regelui e o cupă din care nu mulți apucă să bea.
Nu întrece măsura!
Du-te!
Îți vine să crezi? De ce ar face asta?
Îl cunoști. Sigur are motivele lui.
Ce motive? David mă iubește, eu îl iubesc.
Tata știe asta.
Nu există motiv să te măriți cu David.
Să mergem!
Să mergem împreună să vorbim cu el.
Îl putem convinge să se răzgândească…
Nu mai aranja hainele!
- Tata a luat decizia. - Nu.
Eu sunt sora mai mare, are logică.
Mirab!
Poate că tata te crede prea blajină pentru David,
pentru ce trebuie să devină.
- „Blajină”? - Nu. Relaxează-te!
N-am vrut să te jignesc.
Sigur n-ai vrut nici tu.
Bine.
Nu mă pot însura cu Mirab. N-o voi face.
David!
Să nu te distragă dezamăgirea!
Vezi? Ești distras.
Tu ești noul comandant.
Sunt David.
Da, știu asta. E o onoare să fiu sub conducerea ta.
Urie.
Iar eu sunt Oaz.
Oaz. Mă bucur să vă cunosc.
Mulțumesc pentru ajutor, Urie.
N-aveți treabă?
Prințul meu!
- Ești tot mai bun. - Da?
Nu.
Am fost dezarmat și umilit de multe ori când încă învățam.
Da. Când erai un puști. Nu un comandant.
Toți avem ce învăța.
Ridică-ți sabia!
Lovește mai puțin!
Mișcă picioarele!
Echilibru!
Vezi?
Un soldat nu este doar forță brută.
Are și finețe.
Încearcă!
Centrul de greutate jos și picioarele ușoare!
Cu încredere!
Trebuie să te crezi vrednic.
Tatăl meu m-a învățat acum mult timp
că un lider trebuie să creadă că are stofă.
Din mătase sau din lână,
un rege poate fi făurit din ambele.
- Ți-am spus să te oprești? Mișcă! Iar! - Așa.
Da, să curgă mișcarea!
Mișcă din șolduri! Cu forță!
Hai!
Iar!
Echilibru!
Ești pregătit?
Mai bine.
Ține-o mereu țintită spre adversar! Așa.
Înaintează cu același picior! Lovește în jos!
Bine.
Băiatul e talentat,
un erou în devenire.
Da, dar, dacă devine prea strălucitor,
îl poate orbi până și pe rege.
Știu ce fac.
Totuși, ai adus haosul în casa noastră, în viața fiicelor noastre.
De ce iei deciziile astea fără să te consulți cu mine întâi?
Ai dreptate.
Iubirea înseamnă și încredere, onestitate.
Între soți, n-ar trebui să existe secrete.
Ești de acord?
Cine ți-a spus?
Contează?
Voiam să-ți spun la momentul potrivit.
Dar n-ai făcut-o.
Înțeleg că ai făcut ce credeai că trebuie.
Dar recunoaște, m-ai jelit prea curând.
Fie să nu mai fiu nevoită s-o fac!
Și, iubita mea…
nu mă mai minți niciodată!
Proviziile sunt pe sfârșite…
Trebuie să continuăm altădată.
- Dă-ne câteva zile! - Bine.
Ne-ai chemat, tată?
Sunt multe lucruri de rezolvat.
Printre care și revenirea lui Ișboșet.
Cum rezolvăm disputa cu Iair?
Ișboșet se va însura cu Dina, fiica lui Iair, din tribul lui Dan.
Asta e decizia mea.
Legea lui Moise va fi respectată.
Asta va întări regatul.
Tu și oamenii tăi îl veți însoți pe fratele tău la negocieri.
Fiți înțelepți și respectuoși!
Iair să vadă că-l luăm în serios!
David să conducă!
Bine. Învață-l!
Un lider e mai mult decât un războinic.
Trebuie să fii în stare și să faci pace.
Mulțumesc.
Aveți ordinele.
Chiar o să te însori cu ea?
Parcă ai spus că e cocoșată.
Adevărul e că nu-mi amintesc.
Ai luat totul?
Ai grijă de tine!
Ar trebui să stai cu ochii pe el.
Baftă în mica ta aventură!
Când te întorci, putem începe pregătirile.
Nu putem permite ca Ișboșet să se căsătorească primul.
Trebuie să plec.
Salut!
Regina mea!
Prietena mea!
Regele s-a vindecat.
E timpul ca magia și vrăjitoria să se întoarcă în umbră.
Mă tem că nu ești în siguranță dacă rămâi aici, în Ghibea.
- Deci, sunt alungată? - Nu.
Nu, asta nu e o pedeapsă.
Ne protejez pe noi două.
Îți rămân datoare.
Pentru prietenia…
și discreția ta.
Dacă o să ai nevoie de mine…
O să te caut.
Camera a fost pregătită.
Bijutierul ți-a reparat colierul.
Ți l-am adus înapoi.
Le slujești pe prințese.
Fă ce-ți poruncesc ele!
Da, regina mea!
Sigur te-ai asigurat că nu sunt scorpioni în niciun colț.
Scorpioni, regina mea?
Da.
Ființele alea se ascund.
Intră în cele mai mici crăpături,
sperând să-și surprindă prada.
Trebuie să-i strivim
până nu ne fac rău.
Mă doare.
Poporul ar sărbători uniunea între David și oricare dintre prințese.
De ce nu mă alegi pe mine?
Și în ceasul victoriei, lupii tot îmi dau târcoale.
Ucigătorul uriașului trebuie să-mi fie alături.
E un simbol că Domnul crede în mine.
Eu l-aș putea face fericit.
Nu contează fericirea lui.
Contează să devină bărbatul care am nevoie să devină.
Ca să-mi facă voia.
- Dar, tată, eu… - Mical,
te iubesc din tot sufletul,
dar sora ta are dreptate.
Ea e alegerea mai bună.
Mirab ți-a cerut asta?
Da.
Asta servește cel mai bine națiunea.
Mical?
- Mirab? - Mical?
Nu doar bărbații se căpătuiesc ca să-și satisfacă ambițiile.
O fac și surioarele meschine.
Cât mai avem până la Dan?
Călăritul ți se pare incomod, frate?
Dacă vrei, îți putem face rost de un măgar.
Sau poți veni pe jos.
Fratele tău nu prea își ascunde invidia.
Nu eu am vrut să-i fiu comandant.
Vreau să mă considere vrednic.
Dacă cauți aprobarea celor reticenți să ți-o ofere,
asta te caracterizează pe tine.
Știi cât mai avem de mers până la Dan?
Vin prinții Israelului,
Ionatan și Ișboșet!
Ce vor?
O audiență la domnul tău, Iair.
Nu-l găsiți în palat.
E în pădure.
Orice se întâmplă, nu te pierde cu firea!
Când mă pierd eu cu firea, prințe?
Iair!
Am auzit că potaia a scăpat iar din lanț.
A venit să se târască în fața mea?
Regele ne-a poruncit să venim.
A cărui soție și-a exilat fiul pentru păcatele sale împotriva casei mele?
Totuși, e aici.
Dorim să vorbim.
Acum nu vorbim.
- Vânăm. - Ce vânăm?
Mistreț.
Mistrețul e necurat.
Invoci legea,
stând lângă fratele tău care a încălcat-o?
Nu noi îl mâncăm.
Ci filistenii.
Ne dau metal în schimb.
Frate!
Îți ofer ce ai cerut.
O uniune prin mariajul caselor noastre.
Nu.
N-am de gând să te scap de rușine.
Nu-ți întoarce spatele prințului tău!
Aș vrea să vorbesc cu Dina.
S-o întreb ce părere are.
Când conta ce părere are ea?
Cred că ați bătut drum lung degeaba.
Mai bine plecați!
Tu ești cel numit Ucigașul uriașului?
De fapt, e Ucigătorul uriașului.
Da. Sunt David.
Mânuiești sabia la fel de rapid ca praștia?
Există un mod să aflăm.
Veniți cu mine!
Nu voi vâna un animal necurat.
Foarte bine.
Dar poți umbla, nu?
Haideți!
Să vânăm!
Nu faceți gălăgie!
Mistreții sunt deștepți,
periculoși dacă îi ameninți.
Ca regele.
Mort, de sabia mea!
Dina, avem musafiri regali!
Au venit să te ceară în căsătorie.
Îți amintești de mine?
Regele a obținut o victorie măreață.
Liderii care nu l-au susținut la nevoie
suportă consecințe.
Mă ameninți?
Îți oferim o oportunitate.
Căsătoria dintre Ișboșet și Dina poate aduce avantaje reciproce.
După război, regele are datorii.
Le-ar achita ușor cu sprijinul celei mai bogate căpetenii.
Totuși, mama voastră…
m-a jignit.
Își regretă greșeala.
Te asigur.
Și tu, Ucigătorul uriașului?
Ai să-mi spui ceva înțelept?
Ai spus că ai fost jignit.
Cunosc acel sentiment.
Toată viața mi s-a spus că sunt mai puțin decât știu eu că sunt.
Am decis să fiu întărit de asta,
nu rănit.
Să depășesc asta.
Vorbești bine.
Poți refuza oferta regelui, caz în care nu câștigi nimic.
Sau îți poți arăta puterea și să vezi ce e de câștigat.
Profitul vindecă multe răni.
Ai vorbit ca un adevărat negustor.
Eu aș avea grijă.
Băiatul e un lider, chiar dacă nu-și dă seama încă.
Ești pricepută.
Pentru o femeie?
Pentru oricine.
Nu participi la sărbătoare?
Doar tu l-ai ucis.
Tatăl meu nu așa povestește.
Îmi pare rău, Dina…
pentru rușinea ce ți-am pricinuit-o.
Ai grijă, Ișboșet!
Azi am scos deja măruntaiele unui porc.
Am auzit cum te tratează tatăl tău.
Și-a dorit un fiu.
Sunt un simbol al eșecurilor sale.
Avem asta în comun.
Împreună, am putea schimba asta.
Nu mă mărit cu tine doar ca să scapi de Legea lui Moise.
Așa, am putea scăpa amândoi.
Nu mă placi, fie!
Dar căsătoria nu e neapărat din dragoste.
Șoptește-mi în ureche, dulce prinț!
Dina!
Dina,
îți ofer șansa să scapi de aici.
Profită de ea!
Nu-ți voi naște un moștenitor.
Și vreau un armăsar,
cu permisiunea regelui să vânez cât vreau.
Astea sunt condițiile mele.
Desigur.
Și, Ișboșet,
nu mă voi preface că te iubesc.
Nu voi putea.
Abner?
La asta s-a ajuns?
Altfel nu s-a putut.
Ești doar un asasin al regelui.
În serviciul furiei fără rost a regelui.
Am jurat.
Suntem rude, Abner.
Sângele contează mai mult.
Înainte, erai nobil.
Te rog, Abner!
Pleacă de aici!
Pleacă din Israel!
Dacă sufli o vorbă cuiva, te voi găsi și te voi ucide.
Du-te!
Adio, Abner!
Mai toarnă vin!
Se pare că nu mai ai ce să-mi iei, surioaro.
Lasă… Lasă-mă pe mine! Mulțumesc.
Unde e tatăl tău?
Nu știu.
Mi-aș dori să-ți pot face viața mai ușoară.
Dar…
toți avem obligații.
Te rog, mamă!
N-am nevoie să-mi spui și tu să-mi văd de viață.
E mai mult de atât.
Înainte de bătălie, ai văzut
ce neajutorat era tatăl tău.
Ai fost și tu vinovată de suferințele lui.
Farmece și vrăjitorie.
Taci acum!
Erau interzise.
Dar te-ai hotărât să schimbi asta, așa-i?
Unde ai auzit asta?
Ahimelec. El a fost…
Lăsați-ne!
Nu vei vorbi despre asta niciodată, nimănui.
Știu ce ai făcut, mamă.
L-ai pus pe sărmanul Ahimelec să-ți pună pe pergamen păcatul.
Odată vei afla cum e
să iei decizii groaznice ca să-i salvezi pe ai tăi.
Ții la familia asta?
Sigur că țin.
Atunci, vei respecta decizia tatălui tău…
și uită de asta!
Bine.
Ne-ai salvat, David.
Iair s-ar fi întors împotriva noastră.
- I-am spus doar adevărul. - Nu.
I-ai oferit o alternativă. Ai găsit o cale de mijloc.
Cred că am învățat asta de la mama mea. A fost foarte răbdătoare.
Poate, dar tu știi ceva ce nu poate fi învățat.
Convingerea.
Ostașii vor urma ordine fără să-și respecte liderul.
Dar, dacă îi convingi
că ești dispus să mori pentru cauza lor de parcă ar fi a ta,
acei oameni te-ar urma și în iad.
Credeam că suntem chemați la mic-dejun,
doar noi doi.
N-am zis că nu vom mai avea secrete?
Totuși, mi-ai luat inelul cu sigiliu de pe deget cât eram bolnav.
Ai schimbat legea mea fără aprobare.
N-am avut încotro.
Te protejam pe tine.
Ți-am spus să nu mă minți.
Totuși, iată-ne din nou!
Ai fost naivă dacă ai crezut că cineva nu-mi va dezvălui adevărul.
Un scorpion, de fapt.
Saul…
am făcut o greșeală.
Mă doare.
Nu vei veni cu mine și familia noastră la Tabernacul.
Vei rămâne la palat, ca să te gândești cum vrei să fie de acum.
Mă confrunt cu multe pericole…
n-aș fi crezut că asta vei fi și tu.
- Saul? - Du-te!
Acum!
Kezia…
tu nu pleca!
Ce este?
Gărzile de ce nu mai stau de pază?
Scoateți armele!
Abi! Ține-l!
Ionatan!
Dă-l jos!
Ceva nu e în regulă.
Prințesa mea, mă numesc Sara. Sunt tămăduitoare. Pot ajuta.
Mical, ajută-mă!
Bine.
Sara!
Ești rănit?
De data asta, nu.
Atunci, ajută-ne!
Hai!
Cine ar avea curajul să atace un convoi regal?
Nu erau filisteni.
Mai mult criminali.
Ce voiau?
Să ucidă un prinț?
Să jefuiască o căpetenie bogată?
Orice voiau, Iair e mort acum.
A murit acuzatorul tău, Ișboșet.
Vreau răspunsuri, Abner.
Altfel, aliații lui Iair vor crede că am avut legătură cu asta.
- Du-te! - Da, Măria Ta!
Regele meu, putem vorbi?
Te rog, nu mai cere să ți-o dau pe Mical!
Nu, regele meu, altceva îți cer.
Dacă mă vrei în familia ta,
îți cer să-mi acorzi timp.
Ca fiu bun, aș dori ca tatăl meu să-mi binecuvânteze mariajul aici.
Dar el și familia mea încă jelesc pierderea fratelui meu, Natanael.
Îl vom comemora onorabil.
În plus,
știu că Mical și Mirab nu simt la fel
în privința căsătoriei
și n-ar trebui grăbite să accepte înțelepciunea deciziei tale.
Iar eu am nevoie de timp
ca să devin un comandant și un prinț demn de dinastia ta.
Pe Iair l-ai putut vrăji.
Dar cu mine e mai greu.
Consideră asta un compromis!
O cale de mijloc.
Ce îți cer e corect și de bun-simț.
Un rege măreț are ambele.
Bine.
Din aceste motive, vom amâna nunta.
Îți mulțumesc, regele meu.
Dar trebuie să știi…
mai ai mult de învățat.
E a mamei mele.
Așa că… nu spune nimănui!
Perfect.
Vă las să vorbiți.
Mulțumesc.
Dina!
Te rog!
Îmi pare rău că nu l-am putut proteja pe tatăl tău.
Dar, după moartea lui,
va fi periculos să te întorci acasă.
Fără un moștenitor, nobili din tribul tău
o să vrea puterea.
Niciunul dintre ei nu e nobil.
Iar tu vei fi pradă ușoară.
Nu așa de ușoară, știu și ei asta.
Dina, amândoi știm că un uriaș a pierit de mâna unui om mai slab.
Trebuie să rămâi aici.
Regele se va sătura de prezența mea. Nu are nicio datorie față de mine.
Față de fiica unei căpetenii moarte, nu.
Față de soția prințului…
Nu am nevoie de mila ta, Ișboșet.
Nu,
e mai mult decât atât. Eu…
te consider…
fascinantă.
Știi…
nu m-ai pângărit în noaptea aceea.
Erai beat.
Excitat.
Dar ai adormit lângă mine.
Dar asta a fost acuzația ce mi-a adus-o tatăl tău.
Da, fiindcă a crezut că s-a întâmplat,
deși i-am spus că nu.
I-ai oferit o oportunitate să scape de mine și să-l șantajeze pe rege.
Ișboșet…
nu-mi datorezi nimic.
Așteaptă!
E datoria noastră față de noi
să depășim așteptările taților noștri.
Împreună, am avea o a doua șansă.
Facem nunta mâine.
Având în vedere situația,
nu e nevoie de ceremonie.
Asta e oferta mea.
Mă lași să te pansez?
Am fiert asta. E mai curată.
Se vindecă frumos.
A fost îngrijită de un vraci minunat.
Spune-mi!
Înțeleaptă, dar sfidătoare.
Poate încă neapreciată.
Frumoasă.
- Aș vrea să întâlnesc acel vraci. - Ar trebui.
Cum de ai venit?
Fratele tău a trimis mesaje și daruri în numele tău.
Neîncetat.
Dar adevărul e
că mă tot întrebam dacă te-ai vindecat.
M-am gândit să vin să văd.
Ridică-te!
Se pare că da.
În mare.
Nu complet.
Aia va dura foarte mult timp.
Mă vindec încet.
Am nevoie de îngrijire.
Războinicul nemilos!
M-a trimis regele.
Ce treabă ai tu cu regele?
Eu ofer informații, în schimbul bunăvoinței sale.
Acum, dă-te laoparte!
Ai instigat la revoltă pe câmpul de bătălie. Trădătorule!
Orice ai avea să-i spui regelui, întâi o să-mi spui mie.
Regele meu,
Adriel vine cu vești importante.
Regele meu, te implor!
Îngenunchez în fața ta ca să mă rog pentru mila ta.
Regele meu!
Nu, te implor!
Știi care e pedeapsa trădătorilor.
Dacă aș avea informații care mi-ar dovedi loialitatea?
Ce fel de informații?
L-am văzut pe Samuel intrând în Betleem.
Știu care casă a vizitat.
Regele meu,
știu pe cine a uns.
Subtitrarea: Timea Ficzay
Redactor Cristian Brînză